สวัสดีครับ ผมได้เคยฉีดวัคซีนครบ 4 เข็มแล้ว เมื่อ 31 ตุลาคม 62 แล้วได้เคย ฉีดกระตุ้นไป 1 เข็ม วันที่ 23 มีนาคม 63 และฉีดกระตุ้น อีก 1 เข็ม เมื่อ 14 พฤษภาคม 63 แล้ววันที่ 24 พฤษภาคม 63 ถูกสุนัขจรกัดอีก ผมจะต้องฉีดกระตุ้นอีกไหมครับ
สวัสดีค่ะ โรคพิษสุนัขบ้าเป็นโรคติดต่อจากการถูกสัตว์เลี้ยงลูกด้วยนมกัดหรือข่วนจนมีแผล รอยแดง มีเลือดออก หรือเยื่อบุตา ปาก หรือจมูกไปสัมผัสกับสารคัดหลั่งของสัตว์ที่มีเชื้อโดยตรงหลักการฉีดกระตุ้นวัคซีนพิษสุนัขบ้ากรณีถูกกัดซ้ำนั้น ใช้หลักการว่าถ้าถูกกัดซ้ำภายใน 6 เดือนฉีดกระตุ้น 1 เข็ม หากเกิน 6 เดือนกระตุ้น 2 เข็มห่างกัน 3 วันดังนั้นจากที่กล่าวมา หากเคยฉีดครบไปแล้ว กระตุ้นซ้ำล่าสุดเมื่อ 14 พค.แล้ว ผ่านมา 10 วันถูกกัดซ้ำ ซึ่งเป็นเวลาที่สั้นมาก ส่วนใหญ่ยังไม่มีความจำเป็นต้องกระตุ้นซ้ำแต่อย่างใด ยกเว้นเป็นแผลเสี่ยงหรือเป็นแผลเปิดขนาดใหญ่ ภายในประมาณ 2-4 อาทิตย์หลังรับวัคซีน ร่างกายจะยังมีภูมิคุ้มกันค่อนข้างสูงอยู่ค่ะ แต่หากไม่สบายใจ แนะนำพบแพทย์ใกล้บ้านเพื่อประเมินบาดแผลและความรุนแรงอีกครั้ง ถึงแม้ไม่ต้องฉีดวัคซีนกระตุ้น แต่อาจจะต้องรับยาฆ่าเชื้อหรือทำแผลเพื่อป้องกันการติดเชื้อค่ะ